Ìśula dal Prìnsip Duàrd

Miranduléś C'l artìcul chè 'l è scrit in Miranduléś Al sò stéma LʼÌśula dal Prìnsip Duàrd (Prince Edward Island in ingléś, scurtâ da spés in P.E.I., a s lèś [ˌpɹɪns‿ˌɛdwɚd‿ˈaɪ̯lɨnd]) l'è na pruìnsa dal Cànada ch'la s cata in d'l èst dal paéś, in d'l Ucéan Atlàntic (gōlf ad San Lurèns). Dòp èsar stada culuniśàda p'r i francéś prima e gl'ingléś dòp, la s è śuntàda a la cunfederasiòṅ in dal 1873. La fà part dal tri “pruìnsi marìtimi” insém a la Scòsia Nóva e a 'l Brunswick Nóṿ ch'l è culegâ sèg par mèś 'd un pònt lung 13 km tirâ sù in dal 1997, al Confederation Bridge. L'Ìśula dal Prìnsip Duàrd in rós Al sò caplōg 'l è Charlottetown, sitadìna ad quarànta-mila abitànt a 'l incìrca, mént'r al sò mòt in latìn 'l è „Parva sub ingenti“ (Al pìcul prutèt da 'l grand). Al sò clima 'l è marìtim. L'è granda 5.685,73 km² e la mùcia sù 179.280 abitànt, divìś p'r al sò tri cuntèi. Par la sò ecunumìa l'è dimóndi impurtànta l'agricultùra ch'la riva a 'l 7,6% dal PIL e ch'la funrìs al 25% dal patàchi a 'l Cànada. Anc al turìśum e la pésca i èṅ di lavōr ch'i pòrtan di bèsi a la pruìnsa. In di elesiòṅ federàli d'l Avrìl dal 2025 al candidâ liberàł Mark Carney, pò elèt prim minìstar, chè 'l à fat al pîṅ purtànd-as via tut i quàtar séǵ dla pruìnsa (57,5% di vōt). Culegamènt estéran (EN) (FR) Al sit ufisiàł v · d · m Pruìnsi e Teritóri dal Cànada Albèrta • Brunswick Nóṿ • Culùmbia Britànica • Ìśula dal Prìnsip Duàrd • Manitòba • Quebec • Saskatchewan • Scòsia Nóva • Tèranóva e Làbrador • Untàri Nunavut • Teritóri dal Nòrd-Òvest • Yukon